Document ID: 32004R1410

ΚΑΝΟΝΙΣΜΌΣ (ΕΚ) αριθ. 1410/2004 ΤΗΣ ΕΠΙΤΡΟΠΉΣ
της 2ας Αυγούστου 2004
για την τροποποίηση του κανονισμού (ΕΚ) αριθ. 1185/2004, σχετικά με το άνοιγμα διαρκούς διαγωνισμού για την εξαγωγή σίκαλης που κατέχει ο γερμανικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2004 του Συμβουλίου, της 29ης Σεπτεμβρίου 2003, περί κοινής οργανώσεως αγοράς στον τομέα των σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1185/2004 της Επιτροπής (2) άνοιξε διαρκή διαγωνισμό για την εξαγωγή 1 000 000 τόνων σίκαλης που κατέχει ο γερμανικός οργανισμός παρέμβασης.
(2)
Έχοντας υπόψη ότι ο διαγωνισμός άνοιξε για την εξαγωγή προς όλες τις τρίτες χώρες, πρέπει να απλουστευτεί η διαδικασία αποδέσμευσης της εγγύησης εξαγωγής.
(3)
Με τη σημερινή κατάσταση της αγοράς, είναι σκόπιμο να τροποποιηθεί ο διαρκής διαγωνισμός για να ληφθούν υπόψη οι παλαιότερες διαθέσιμες παρτίδες.
(4)
Πρέπει συνεπώς να τροποποιηθεί ο κανονισμός (ΕΚ) αριθ. 1185/2004.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1185/2004 τροποποιείται ως εξής:
1)
Στο άρθρο 8 το δεύτερο και το τρίτο εδάφιο της παραγράφου 2 και η παράγραφος 3, απαλείφονται.
2)
Το παράρτημα I αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Το στοιχείο 1 του άρθρου 1, εφαρμόζεται από την 1η Ιουλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 2004.

Labels: 3
18
17